Gandia incrementa el reciclatge d'envasos de vidre un 21% respecte a l'estiu passat
23 octubre 2018

## Gandia incrementa el reciclatge d'envasos de vidre un 21% respecte a l'estiu passat23 octubre 2018Última actualització: 14 juliol 2025

![](../gestion/img/_AO_6154-copia.jpg)  
  

El pla integral 'Pren nota, recicla vidre' d'Ecovidrio, l'entitat sense ànim de lucre encarregada de la gestió del reciclatge dels residus d'envasos de vidre a Espanya, i l'Ajuntament de Gandia han aconseguit reciclar 567 tones de vidre durant l'estiu, un 21% més que en el mateix període de l'any anterior.  
  
Gandia ha rebut el guardó 'Iglú Verd' per haver superat la xifra de reciclatge de vidre respecte l'any anterior. El premi és un reconeixement al compromís de ciutadans i professionals hostalers amb el reciclatge de vidre i la sostenibilitat. L'acte ha comptat amb l'assistència de Miquel Àngel Picornell Canut, Regidor de Serveis Bàsics de l'Ajuntament de Gandia i Roberto Fuentes, Gerent de zona d'Ecovidrio.  
  
En aquesta edició, Ecovidrio ha augmentat l'abast del pla integral de reciclatge de vidre en el període estival, una iniciativa que té l'objectiu de sensibilitzar l'hostaleria i incrementar les dades de reciclatge d'envasos de vidre durant l'estiu. En aquesta edició, un total de 200 establiments hostalers de Gandia han col·laborat amb l'entitat, una dada important donat la influència del sector hostaler, que genera el 50% dels residus d'envasos de vidre d'un sol ús. A més, l'època estival és vital per al reciclatge de vidre, un període en el qual es recull el 30% del total del vidre reciclat durant l'any.  
  
Els resultats obtinguts s'han aconseguit gràcies a la col·laboració dels professionals hostalers de Gandia i la dotació de mitjans per part d'Ecovidrio. Amb l'objectiu de facilitar la col·laboració ciutadana, l'entitat ha instal·lat contenidors adaptats a l'hostaleria. A més, ha lliurat més de 50 cubs especials als professionals hostalers i ha ampliat la freqüència de recollida de vidre per gestionar adequadament l'augment de l'activitat en hostaleria.  
  
La campanya ha comptat amb la col·laboració de 92 consistoris de municipis costaners de tot el país i més de 10.600 establiments hostalers. Gràcies al seu compromís, la iniciativa 'Pren nota, recicla vidre' ha aconseguit reciclar en total més de 39.000 tones d'envasos de vidre que han evitat les emissions de CO2 equivalents a retirar de la circulació més de 6.000 cotxes durant un any.

[Twittear](https://twitter.com/share)